NaiveNeuron/SloPal huggingface dataset:
Krištúfková, Petra, poslankyňa NR SR (2021-09-17):
Ďakujem za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 659. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 689 zo 6. septembra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
P. Hrušovský, podpredseda NR SR: (2001-09-11):
Teraz dávam slovo poverenému spravodajcovi pánovi poslancovi Hortovi a prosím ho, aby informoval Národnú radu o výsledku prerokúvania tohto návrhu vo výbore. Pán poslanec Hort, máte slovo.
Kuffa, Štefan, poslanec NR SR (2014-12-04):
Martin, aj civilné manželstvo je záväzným. To by si sa mýlil. Vieš aj z cirkevno-právneho hľadiska to len tak by sa nemohol druhýkrát oženiť. To by skúmal cirkevný súd aj túto vec. Teda to nesúvisí len s tou konfesiou, ktorú si tu naznačil. Manželská nevera. Vieš, ja to musím dať na správnu mieru. Vieš, odpustenie manželskej nevery, je rozdiel v tom, že ja manželskú neveru, že by som súhlasil. No nesúhlasím s ňou, ale obdivujem tých ľudí, ktorí si to dokážu odpustiť, manželia. Teda keď jeden z manželov zlyháva, to je jedno, či je to muž alebo žena, ale dokážu si, vzájomne si títo manželia dokážu odpustiť. Manželská nevera je najviac zraňujúca. Najzraňujúcejšia. A to je veľmi častým dôvodom na rozpad vzťahu. A to nielen vzťahu ako manželského, ale to sú aj tie partnerské vzťahy, ktoré si tu naznačil v tom modernom svete. Ten alkoholizmus, ktorý si spomenul, a hazard, ten je nepriateľom nás všetkých. To nie je len ako manželstva, ale mnohí práve prepadli alkoholizmu a hazardu preto, lebo sa im rozpadlo manželstvo, rozpadla sa im rodina a utápajú svoj bôľ, nevedia vyriešiť ten problém, ťažký životný osud, a utápajú to vlastne v takých úletoch, v tých, v hazarde, tí gambleri sú a alkoholici. Rozvodovosť, to máš pravdu, že znížime, lebo keď nevzniknú žiadne tie manželstva, tak vlastne ani sa nebudú rozvádzať, keď to takto myslím ironicky aj humorne, lebo manželstvo, ktoré nevznikne, tak sa ani nerozvedie. To sú len partnerské vzťahy, ktoré nie sú zdokumentované nikde, a to je proste medzi mužom a ženou. Ja, naopak, ja vyzývam mladých ľudí k tomu, aby nabrali odvahu uzavierať tie manželstvá. Dneska sa nesie to v móde neoženiť sa, nevydať sa. Ale to chce veľkú odvahu. Aj teba, Martin, k tomu vyzývam.
Blanár, Juraj, podpredseda NR SR (2021-05-13):
Pani poslankyňa Anna Záborská s faktickou poznámkou.
Laššáková, Jana, podpredsedníčka NR SR (2014-09-09):
S reakciou pán poslanec Hraško, nech sa páči.
Bugár, Béla, podpredseda NR SR (2016-09-07):
Vážené kolegyne, vážení kolegovia, samozrejme, chcem vás upozorniť, že málokedy súhlasím s takým povedzme sporným slovom, že drzovka, ale toto je fakt drzovka, takže chcel by som vás upozorniť, aby sme to miesto, ktoré je určené pre pani poslankyňu, aby ste neobsadzovali, lebo, samozrejme, môžme zavolať... (reakcie z pléna), no, predpokladám, že áno. (Reakcia z pléna.) A ináč, pani poslankyňa, tam nie je toľko miest, aby tam parkovali aj iní, aj ja som tam videl už aj iných, ak bude problém, tak, samozrejme, predseda Národnej rady zariadi, že iní tam nebudú parkovať. Takže to nie je možné, že pani poslankyňa, ktorá potrebuje väčší priestor, potom nemá kde parkovať. Takže chcem upozorniť kolegov, aby urobili nápravu, aby sme nemuseli zavolať, povedzme, nechcem povedať, že odťahovku, lebo odťahovka nemá tam čo hľadať, ale fakt, väčšiu ohľaduplnosť. Ďakujem pekne. Budeme pokračovať 11.15. (Prestávka.) (Po prestávke.)
Brisudová, Martina, poslankyňa NR SR (2023-05-09):
Vážený pán predsedajúci, vážené kolegyne, kolegovia, v rozprave nevystúpil žiaden poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pleštinská, Zita, poslankyňa NR SR (2023-02-08):
Ďakujem, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1382). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Goga, Ľudovít, poslanec NR SR (2018-09-14):
Ďakujem za slovo. Ja si myslím, že tento, ktorý sa predkladá, je zaujímavý zákon a je dobrý zákon v tom, že ja osobne som sám kedysi prevádzkoval hotel a dnešná doba, ktorá vedie prevádzkovateľov hotelov k tomu, že musia všade pozerať sa na svoje príjmy, a dôležitým aspektom zníženia sadzby DPH bude, či prevádzkovatelia použijú ten profit, ktorý bude vyplývať z tej 10-percentnej DPH, využijú na rekonštrukciu alebo na zlepšenie služieb v tom hoteli. A treba si hlavne uvedomiť, že väčšina tých prevádzkovateľov hotelov uskutočňuje rezervácie cez internetové portály a platia poplatky od 3 do 8 %, popritom keď ešte majú aj úver, takže platia ďalšie úroky banke. Takže možno tých 10 % je niekedy aj len poplatok, ktorý oni len musia odviesť za tú rezerváciu. Keby sme sa spýtali hotelierov, tak myslím si, že podľa mňa 60 alebo 80 % hotelierov dostáva tú klientelu práve cez internet a tie poplatky platia. Takže súhlasím s tým zákonom, myslím si, že aj my v hnutí budeme hlasovať za. Takže je to dobrý zákon. Ďakujem.
Hrnčiar, Andrej, podpredseda NR SR (2016-05-25):
Ďakujem. Pán poslanec Baránik, ste sa prihlásili s faktickou poznámkou? Poprosím vás, aby ste si stlačili. Nech sa páči.
Kollár, Boris, predseda NR SR (2021-06-22):
S ďalšou faktickou poznámkou vystúpi pán.... pán Kuriak.
M. Číž, podpredseda NR SR: (2007-03-29):
Slovo má pán poslanec Miššík.
D. Gabániová, poslankyňa: (2007-09-04):
Ďalšia vec. Má vám to zabezpečiť možno práve pani Katarína Maternová, a tu by som sa obrátila na médiá, prečo na mieste výkonnej riaditeľky generálneho riaditeľstva Európskej únie pre regionálnu politiku nie je osoba, ktorá vyhrala konkurz, ale táto pani, teraz už pani, ktorá pravdepodobne zmenila priezvisko, ktorá je naviazaná na vás a má vám pravdepodobne pomôcť a možno nás bude masírovať práve do tej mandátnej zmluvy. Zamyslite sa, páni v médiách, čomu treba venovať pozornosť!
Smolíková, Eva, poslankyňa NR SR (2016-06-15):
Vzhľadom k tomu, že o návrhu zákona rokujeme v skrátenom legislatívnom konaní, sme v treťom čítaní . Prosím, pán predsedajúci, otvorte rozpravu v treťom čítaní.
Mihál, Jozef, poslanec NR SR (2017-04-06):
Áno, takto vyzerá príspevok v rozprave poslanca, resp. poslankyne, ktorá téme rozumie, ktorá s ňou žije, ktorá je odborník, a úplne inak potom vyznievajú príspevky niektorých politrukov poslancov, resp. nabrífovaných poslancov, ktorí sa snažia obrániť svojho straníckeho pokladníka. Ja som rád, že ste otvorili aj túto tému, ktorá tu zatiaľ, myslím, ešte nezaznela. A aby to aj pán kolega chápal, tak skrátka to je ďalšia oblasť, ktorú minister Richter jednoducho nerieši. Jednoducho nerieši. Hovorí tu každý rok, že tento rok a na budúci rok a o sto rokov bude nový zákon o sociálnych službách, ale skutek utek, jednoducho nič sa nedeje. To sú len také rečičky. Tých 320 eur, tú sumu si pamätám, pretože to som teda ja v roku 2011 zvýšil o tých 15 eur v ťažkej finančnej situácii. No odvtedy sa to šesť rokov jednoducho nezvyšovalo. Čiže darmo tu minister Richter rozpráva o tom, že o koľko viac miliónov šlo do zariadení. Fakt je ten, že každý jeden dôchodca, ktorý v tom zariadení je, dostáva tých istých 320 od štátu, ako dostával v roku 2011. Ale medzitým napríklad tá minimálna mzda vzrástla o vyše 100 eur, keby som to ja takto mal hodnotiť. To znamená, zriaďovatelia majú obrovský problém. A nezaznelo tu ešte, a ja to teda doplním do príspevku, že minister Richter škrtol peniaze chráneným dielňam a chráneným pracoviskám. Čiže invalidom, ktorí sa snažia pracovať. Keby tu boli vozíčkari, tí by ešte len nahučali na populárneho ministra práce, sociálnych vecí Richtera. (Potlesk.)
Svrček, Miloš, poslanec NR SR (2021-01-14):
Prosím? (Reakcia z pléna.) Za ktorý? (Reakcia z pléna.) Trikrát. Tri mala pozmeňuj... (Reakcia z pléna.) Tri. (Reakcia z pléna.) Ale opravila. Ale však bola v otvorenej rozprave.
Paška, Pavol, predseda NR SR (2014-03-19):
(Hlasovanie.) 137 prítomných, 133 za, 4 sa zdržali. Uznesenie sme schválili. Ďakujem pekne, pán poslanec. Odhlasovali sme prerokované body. Ešte vás chcem požiadať o zmenu v programe. Súčasný bod 18 (tlač 833) navrhujem prerokovať 1. apríla o 9. hodine. Je to vládny návrh zákona o pozemkových úpravách. 18. bod. (Reakcie z pléna.) (Hlasovanie.) 118 prítomných, 93 za, 6 proti, 15 sa zdržali, 4 nehlasovali. Schválili sme zmenu v programe. Ešte ukážte mi, technici, ten screen. Pán predseda výboru Chmel.
Bugár, Béla, podpredseda NR SR (2019-05-16):
Nech sa páči, prezentujme sa a hlasujme o tomto návrhu. (Hlasovanie.) Prítomných 142, za 97, proti 7, zdržalo sa 38 poslancov. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Záverečné hlasovanie, pán poslanec.
Blanár, Juraj, podpredseda NR SR (2021-02-25):
Na vaše vystúpenie, pán poslanec, dve faktické poznámky. Ako prvý pán poslanec Marian Kotleba. Nech sa páči.
Grendel, Gábor, podpredseda NR SR (2021-11-12):
V rozprave teraz vystúpi pán poslanec Marek Kotleba.
P. Farkas, poslanec: (2001-12-13):
J. Migaš, predseda NR SR: Budeme hlasovať o bode č. 3 na strane 19. Gestorský výbor odporúča neschváliť tento bod. Prezentujme sa a hlasujme. (Hlasovanie.) Prítomných je 132 poslancov, za 54, proti 20, zdržalo sa 58. Konštatujem, že tento návrh sme neschválili. Ďalej.
Ďuriš Nicholsonová, Lucia, podpredsedníčka NR SR (2018-10-23):
V rozprave teraz vystúpi pán poslanec Madej. Nech sa páči.
Mikloško, Jozef, poslanec NR SR (2015-05-05):
Ďakujem. Mrzí ma, že pán minister odišiel, lebo to bolo trošku aj preňho. Samozrejme, budem za tento zákon, ktorý pokladám za dôležitý, a bol som na strane ministra, keď sa jednalo o Nočných vlkov, ale to je iná téma. Ovšem pripomínať Hlinovi Mečiara a vstup do KDH, sa mi zdá, je úplne mimo a aj tuná prestrelka o policajtoch sem v podstate nepatrí, myslím si, že obidve strany v tomto smere majú svoju vinu. Chcem povedať, že som zažil v Taliansku policajtov – karabinierov, elitu národa, vždy na strane ľudí, ľudia ich mali radi, doslova ich zbožňovali a vedeli prečo. Veľmi by som bol rád, keby to bolo aj u nás. Bohužiaľ, za komunizmu bolo policajti – my a oni a to troška pretrváva, ale už je to celkom inak a dneska tá mladá generácia policajtov je celkom iná a ja si ich cením, pochválim, pošpásujem, a keď treba, neraz platím aj pokuty, a teda nejaké urážky policajtov sú mi absolútne cudzie a aj každému normálnemu človeku. Len pozor na to, ja som bol na strane Hlinu – aj budem – od okamihu, keď ho zmlátili ako psa. Poslanca sa nemláti za žiadnych okolností a mne sa zdá, že vtedy, keď som dal interpeláciu na pána ministra, povedal, že je to O. K., videl som to na videách, jak ho mlátili s pelendrekmi. Odvtedy som si povedal, že tu niečo nehrá, a toto budem stále pripomínať, dokiaľ tu ešte budem. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-12-01):
Ďakujem, pán predseda, vážené panie poslankyne, vážení páni poslanci, návrh novely zákona. (Prerušenie vystúpenia predsedajúcim.)
Blanár, Juraj, podpredseda NR SR (2022-11-15):
Pani poslankyňa Sulanová s faktickou poznámkou.
Pčolinský, Peter, poslanec NR SR (2018-10-18):
Ďakujem pekne. Janka, spomínala si sumu zhruba 120 mil. euro, ktorá by mala ísť na ministerstvo pôdohospodárstva. No mňa by zaujímalo, že čo sa s nimi tam bude diať potom. Či dnes predkladatelia vedia povedať, že kde konkrétne, v akej rozpočtovej kapitole ministerstva pôdohospodárstva budú, resp. ako sa budú využívať, kam pôjdu, to znamená konkrétne nejaké návrhy. Lebo viete, argumentovať, že dáme 120 mil. euro naspäť poľnohospodárom, no mňa by zaujímalo, že akým spôsobom a kde, pretože dnes, čo chýba ministerstvu pôdohospodárstva, tak je vôbec nejaká koncepcia, že kam sa má pôdohospodárstvo uberať a akým spôsobom. Dnes ministerstvo nemá žiadnu koncepciu rozvoja, nemá žiadnu koncepciu, ako ďalej sa pôdohospodárstvo bude uberať, ale pýtajú 120 mil. euro pre tento rezort. Tak nás by zaujímalo, že akým spôsobom ich chcú aj využiť. Či to bude opäť nejaká tzv. zelená nafta, o ktorej tvrdíte, že aký to je skvelý nápad, ale na druhej strane zabúdate povedať, že drvivá väčšina peňazí zo zelenej nafty pôjde na podporu agrobarónov na repku olejnú. Áno, pôjde tam aj na podporu ovocinárstva a zeleninárstva, ale v oveľa menšej miere. Čiže nás by zaujímalo, že akým spôsobom 120 mil. bude využitých. Čiže v prvom rade by sme chceli vidieť nejakú koncepciu rozvoja rezortu pôdohospodárstva, že kde sa chce uberať, a potom pýtajte nejaké ďalšie peniaze, nejaké ďalšie veci. Ešte určite vystúpim v rozprave, ale nemyslím si, že toto je celkom premyslený návrh zákona.
Laurenčík, Milan, podpredseda NR SR (2020-09-25):
Ďakujem, pani poslankyňa, za uvedenie obidvoch správ. Vzhľadom na to, že sme zlúčili rozpravu s ďalšími bodmi programu, prosím, aby ste ako navrhovateľka zaujali miesto pre spravodajcu, ktoré je obvykle určené pre spravodajcu, a zároveň si plnili aj úlohu spravodajkyne. Otváram rozpravu k týmto bodom programu. Do rozpravy som nedostal žiadnu písomnú prihlášku. Pýtam sa preto, či sa chce niekto do rozpravy prihlásiť ústne. Konštatujem, že nie, preto vyhlasujem rozpravu za skončenú. Chce k rozprave zaujať stanovisko navrhovateľ pán poslanec Saloň? Pani poslankyňa Šebová? Nie. Prerušujem rokovanie o týchto bodoch programu. Vážené panie poslankyne, vážení páni poslanci, nasledujúcim bodom programu je druhé čítanie o návrhu skupiny poslancov na vydanie zákona, ktorým sa mení zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. a ktorým sa menia niektoré zákony. Návrh zákona má tlač 152, spoločná správa výborov má tlač 152a. Dávam slovo pánovi poslancovi Markovi Hattasovi, aby návrh zákona uviedol. Pán poslanec Hattas sa nenachádza? Vyhlasujem 3-minútovú prestávku. Poprosím, keby ste kolegovia našli niekde pána poslanca Hattasa. (Prestávka.) (Po prestávke.)
Pčolinský, Peter, podpredseda NR SR (2022-12-02):
Prezentujeme a hlasujeme. (Hlasovanie.) Prítomných 122, za 88, proti 3, zdržalo sa 31. Návrh sme schválili.
Lipšic, Daniel, poslanec NR SR (2015-05-07):
Pani predsedajúca, ja chápem dôležitosť toho bodu, o ktorom sme hlasovali, toho vyhlásenia, ale podľa rokovacieho poriadku by o ňom mala byť rozprava. V rokovacom poriadku nie je výnimka, ak sa na tom dohodne grémium, že nie je rozprava. Vy to viete, mala byť k tomu otvorená rozprava. Nebola. Ja som hlasoval za, lebo je to vážna vec, ale porušili ste rokovací poriadok. Len na margo spomeniem pri závere toho vyhlásenia, ja si myslím, že najvyššou hodnotou našej civilizácie je sloboda. Ak by Hitler dobil Európu, bol by tu mier, ale to by nebola najvyššia civilizačná hodnota. (Prerušenie vystúpenia predsedajúcou.)
Muňko, Dušan, poslanec NR SR (2022-05-03):
Pán poslanec, veľmi podrobne si rozobral to, čo povedal námestník generálneho prokurátora Spojených štátov amerických, pokiaľ sa týka kajúcnikov alebo udavačov. Keď zoberiete, že ideme obviniť opozičného politika a so 107 stranami uznesenia na uznesení, ktoré je, ktoré už po, naši odborníci z trestného práva, či to bol dekan právnickej fakulty alebo to bol profesor Ivor, povedali, že to je prakticky celé založené na vode. Napriek tomu, vážení páni z koalície, vám na tom vôbec nezáleží, ste si to nepreštudovali, vôbec si neviete uvedomiť, do akej, na akej ceste idete a jak to celé skončí. Tu vaši nominanti, či je to minister vnútra, ktorý presviedča a proste radí so špeciálnym prokurátorom, ako zabrániť stíhaniu kajúcni..., zabrániť stíhaniu elitných vyšetrovateľov, alebo ďalšie veci, ktoré tam je, že chcú elitní vyšetrovatelia s vyšetrovateľkou inšpekčnej služby, proste ju, vyhodiť jej auto. To vám vôbec nevadí, ale vadí vám, že chcete zavrieť opozičného politika, ktorý kritizuje vás a vašu vládu za neschopnosť pri vládnutí. Viete, bolo to už tu povedané, že božie mlyny melú pomaly, ale iste. A neviem, keď dôjde nová vláda a bude, a otvorí tieto vaše prípady, ktoré boli, a to už nehovorím o správe Slovenskej informačnej služby. To, tie odposluchy, ktoré sú legálne, tie všetky budú sa prešetrovať. To, že bolo stretnutie na Slovenskej informačnej službe, kde sa zúčastnila pani prezidentka, zúčastnili sa čelní štátni naši predstavitelia, či to je predseda parlamentu, predseda vlády. Ale čo chceme čakať od predsedu vlády... (Prerušenie vystúpenia časomerom.)
Kučerová, Viera, poslankyňa NR SR (2014-09-11):
Ďakujem, pani predsedníčka, kolegyne, kolegovia, k predmetnému návrhu zákona vystúpili štyria poslanci, z toho jeden podal procedurálny návrh, pán poslanec Chren, nepokračovať v rokovaní o tomto návrhu zákona. Preto, prosím, dajte hlasovať najprv o tomto návrhu.
Pleštinská, Zita, poslankyňa NR SR (2022-12-02):
Vážený pán predsedajúci, ďakujem pekne za slovo. Vážený pán minister, vážené panie poslankyne, vážení páni poslanci, rozhodnutím č. 979 z 15. marca 2022 pridelil túto výročnú správu na prerokovanie výboru pre európske záležitosti s tým, že ako gestorský výbor podá Národnej rade správu o výsledku prerokovania uvedeného materiálu vo výbore a návrh na uznesenie Národnej rady. Výbor pre európske záležitosti uznesením č. 108 z 3. mája 2022 odporučil Národnej rade vziať túto správu na vedomie a určil ma za spravodajkyňu výboru pre uvedenú tlač. Pán predsedajúci, prosím, otvorte rozpravu k tlači 940.
Gaborčáková, Soňa, dočasne poverená ministerka práce, sociálnych vecí a rodiny SR (2023-06-22):
Aha. Dovidenia, hej. Vážené, vážení poslanci, vážené poslankyne, predkladám návrh, vládny návrh novely zákona o sociálnom poistení. Hlavným cieľom tejto novely a súčasne hlavným dôvodom, prečo by mala byť podľa môjho názoru táto novela schválená, je aktualizácia prílohy č. 4. Táto príloha upravuje percentuálnu mieru poklesu schopnosti vykonávať zárobkovú činnosť podľa druhu zdravotného postihnutia a má vplyv teda aj na stanovenie výšky invalidného dôchodku, čo znamená, že sa to premietne pozitívne do teda priznávania ako rozširujúcich dôvodov pre vznik nároku na invalidný dôchodok, ako aj teda zvýšenie invalidných dôchodkov. Taktiež druhou zmenou, ktorú predkladáme v tejto novele, je zosúladenie ustanovení zákona o sociálnom poistení s judikatúrou Najvyššieho súdu Slovenskej republiky vo veci posudzovania nároku na starobný dôchodok poistencov, ktorí získali obdobie výkonu služby policajta a vojaka v rozsahu zakladajúcom nárok na výsluhový dôchodok a ktorí súčasne získali obdobie dôchodkového poistenia vo všeobecnom systéme sociálneho poistenia. Taktiež obsahuje zavedenie tzv. oranžovej obálky, vďaka ktorej sa má zlepšiť informovanosť o budúcich dôchodkových nárokov. Na záver si dovoľujem požiadať ctené plénum o podporu návrhu zákona ako celku. Ďakujem pekne.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 135 poslancov, za 52, proti 4, zdržalo sa 75, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme pokračovať v hlasovaní o bode 46 schváleného programu, ktorým je prvé čítanie o návrhu poslancov Beluského, Medveckého, Sulanovej na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov. Je to tlač 1044. Spravodajcom je člen navrhnutého gestorského výboru pre financie a rozpočet pán poslanec Jozef Hlinka. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Martina Beluského, Andreja Medveckého a Magdalény Sulanovej na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov , tlač 1044.)
Brisudová, Martina, poslankyňa NR SR (2021-02-03):
Vážený pán predsedajúci, vážené panie poslankyne, páni poslanci, v rozprave vystúpili siedmi poslanci. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
K. Tóthová, poslankyňa: (2002-03-15):
Ja by som neodporúčala rozhodovať o námietke, ktorú dal pán poslanec Slafkovský, pretože rokovací poriadok jasne hovorí, aké povinnosti majú poslanci, a toto nie je problém legislatívy, ale problém morálky a disciplíny poslancov predovšetkým vládnej koalície. Pretože osobne nebudem svojou účasťou zachraňovať ich neúčasť, pretože viackrát sme tu z pultu poukazovali na slabiny legislatívnych návrhov. Nikto tu nesedel a pri hlasovaní nemali tieto informácie a nevedia, o čom sa hlasuje, keď tu nie sú. Takže to je otázka morálky a disciplíny najmä poslancov vládnej koalície.
Jarjabek, Dušan, poslanec NR SR (2016-09-14):
Ďakujem pekne za slovo. Pán predseda, dovoľte mi, aby som sa takisto procedurálne ohradil, a tiež by som mohol teraz dať hlasovať o tom, aby sa mi pán takzvaný poslanec Lipšic ospravedlnil. Vy ste naozaj takzvaný poslanec, keď niečo takéhoto si môžete vymyslieť. A to vám hovorím úplne otvorene. Nič takéhoto som nepovedal. Buďte taký láskavý, buďte taký láskavý a pozrite si v zázname, čo som povedal, a potom tárajte hlúposti aj s vaším vzdelaním zahraničným. Ďakujem za pozornosť. (Potlesk a ruch v sále.)
Ďuriš Nicholsonová, Lucia, podpredsedníčka NR SR (2017-04-07):
Pán poslanec Krajniak, s reakciou na faktické nech sa páči.
Sulík, Richard, predseda NR SR (2011-07-08):
Dnes sme si schválili iné znenie. Pán poslanec Číž.
Viskupič, Jozef, poslanec NR SR (2013-02-06):
Ďakujem, pani predsedajúca. Martin Poliačik, v tomto momente si dovolím s tebou súhlasiť a má, mali sme to aj u nás na klube vlastne tento presne moment. Ja by som ho len rozšíril, možno mi aj nevadí tá, až tá politická reprezentácia, ktorá by vedela rozhodovať, ale do týchto sporov sa môžu, keďže to budú zastupiteľstvá a podobne, zapojiť aj niektoré parametre, ktoré môžu súvisieť možno so závisťou a miestnymi podmienkami, ktoré sú urobené v rámci medzisusedských vzťahov a podobne. A to je ten moment, ktorý pôvodne mi vadil aj pri návrhu pána Podmanického a spoludiskutujúceho práve. Takže budem mať podobný postoj, i keď absolútne súhlasím s ambíciou, ktorú Maťo Fecko v tomto prípade sleduje, a aby nejakým spôsobom tento moment bol upravený na báze odbornosti. A možno v rámci štátnej alebo verejnej správy sa vieme dopracovať k nejakému modelu, ktorý upraví to, aby ten negatívny jav, ktorý chce Martin upraviť, nebol dávaný do rúk volených zástupcov, ktorí sú bazálne odkázaní na podporu svojich vlastných susedov a tým pádom tam môže prichádzať to, že tie medzisusedské vzťahy a možná podpora politická by aj v tomto prípade zahrala nie tie správne tóny. Ďakujem.
Šipoš, Michal, poslanec NR SR (2024-01-12):
Ďakujem veľmi pekne. Chcem len konštatovať, že máme 15.32 h, piatok poobede, a vládni poslanci neumožnili pánovi poslancovi Čaučíkovi, aby všeobecným súhlasom sa ukončila dnes rozprava. Ale na druhej strane, nechcú vôbec rokovať. Nechcú diskutovať. Čiže nechcú, aby sa ukončila rozprava, ale nechcú diskutovať. Ja neviem, čo vlastne chcú. No a chcem medzi nami privítať pána ministra Suska. Pán minister, dobrý deň, zdravím vás. Chcem vás poprosiť, že ak chcete na tlačovkách na úrade vlády poukazovať na Igora Matoviča a vymýšľať si príbehy, rozprávky s Robertom Ficom, to by bolo celkom fér, že keď ste v tom pléne a prišli ste už tu, aby ste to dokázali aj otvorene povedať pánovi Matovičovi do očí. Lebo to je také zbabelé, to je také zbabelé. Na tlačovkách, v zákopoch frajerovať, rozprávať jednosmerne do kamery, toto hej, v tom ste hrdinovia. Ale keď máte ísť do diskusných relácií, vtedy poviete, že nie, lebo vy sa bojíte chodiť diskutovať. Takže pani poslankyňa, ktorá mala rozpravu, pani poslankyňa Holečková veľmi dobre zhrnula tie body, o ktorých hovorila, ale na toto by tiež sme mali pozerať, že keď sú hrdinovia na úrade vlády, keď vedia robiť tlačovky, videjká, tak nech to povedia aj v pléne, nech to povedia do očí pánovi poslancovi Matovičovi, nech idú diskutovať do živého vysielania, aby si ľudia mohli urobiť názor, kto má aké argumenty, nielen tu sedieť, pozerať sa do papierov a mlčať. Ďakujem pekne.
Hrnčiar, Andrej, podpredseda NR SR (2016-10-12):
Nech sa páči, pán poslanec Mihál. Nie je v sále. Chcem sa opýtať, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásili traja páni poslanci. Nech sa páči, pán poslanec Dostál.
P. Hrušovský, predseda NR SR: (2003-05-20):
Pán minister Kaník, prerokúvame návrh zákona o verejnej službe, vy dávate... D. Podracká, poslankyňa: Tak sa ospravedlňujem.
Glváč, Martin, podpredseda NR SR (2016-09-07):
Páni poslanci, poprosím vás o kľud v sále.
Grausová, Natália, poslankyňa NR SR (2018-05-28):
Ďakujem za slovo. Vážený pán predseda Národnej rady Slovenskej republiky, vážené panie poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, ktorý je pod tlačou 961. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že zákon prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali jednak Ústavnoprávny výbor Národnej rady Slovenskej republiky, ďalej Výbor Národnej rady Slovenskej republiky pre ľudské práva a národnostné menšiny a napokon Výbor Národnej rady Slovenskej republiky pre zdravotníctvo. Za gestorský výbor navrhujem výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Šimečka, Michal, podpredseda NR SR (2024-05-02):
Ďakujem veľmi pekne. Ďalší písomne prihlásený do rozpravy je pán poslanec Ondrej Prostredník. Nech sa páči, máte slovo.
Vaľová, Jana, poslankyňa NR SR (2021-05-11):
Tak už vetu nedokončím, lebo chcela som viacej rozprávať o tom, že to prejde na štát a štát je vlastne, to sú politickí nominanti obvodných úradov a podobne. Čiže tá história mi toho trošku veľa zabrala, ale určite to poviem vo faktických poznámkach. Ďakujem. Ale aspoň sme si prešli, aký význam má Pôdohospodárska komora. Ďakujem pekne. (Hovorené súbežne s predsedajúcim.)
Šutaj Eštok, Matúš, poslanec NR SR (2021-10-26):
Tak teda kým nájde pán minister Sulík to svoje maturitné vysvedčenie, tak je o ňom známe, že pán Sulík a jeho jedna z hlavných priorít sú teplé rožky v nedeľu. Tak ja pánu ministrovi niečo odcitujem od Zväzu pekárov a cukrárov a cestovinárov: „Ceny plynu oproti septembru minulého roka stúpli o 170 %. Ceny elektrickej energie lámu rekordy a sú oproti minulému roku dvojnásobne vyššie. Od plynu a elektrickej energie sme pri našej výrobe úplne závislí. Vláda musí urgentne nájsť riešenie pre podniky zásobujúce obyvateľov potravinami. Týka sa to nielen pekárov, ale aj ďalších sektorov potravinárstva, akí sú, ako sú napríklad mliekari, mäsiari či sladovníci, ktorí sú v podobnej situácii. Ak vláda zlyhá pri riešení tejto energetickej krízy, čoskoro sa môže stať, že na pultoch obchodov bude problém nájsť čerstvý chlieb a pečivo.“ Aj tie teplé rožky, ktoré pán minister tak obľubuje. „Môže sa dokonca stať, že potravinárska výroba na Slovensku skolabuje.“ Pán minister, toto je stanovisko jedného zo zväzov, ktoré tu riešia potraviny a vy si asi neuvedomujete to, v akej vážnej situácii dnes sme. Všetky okolité krajiny navôkol riešia túto energetickú krízu. Napríklad vláda v Českej republike schválila zníženie DPH na obdobie budúceho roka na nulu. My keď sme tu prišli ako HLAS – sociálna demokracia minulý týždeň s návrhom, aby sa znížila DPH na energie na 5 %, tak táto vládna koalícia nás poslala niekam. To veľmi odzrkadľuje to, ako sa staviate k ľuďom, ako tie problémy riešiť viete. No a ešte k tomu vášmu ranču, tak spomeňte si na to, aké peklo robila, robili médiá Petrovi Pellegrinimu s jedným bytom. Ja verím, že rovnaké peklo zažijete s rančom od médií aj vy. A budete mať ešte čo robiť, aby... (Prerušenie vystúpenia časomerom.)
A. Belousovová, podpredsedníčka NR SR: (2007-06-19):
návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 334). Teraz budú nasledovať faktické poznámky ako reakcie na vystúpenie pani poslankyne Tóthovej. Takže prvý prihlásený s faktickou poznámkou bol pán poslanec Fronc. Pán poslanec Fronc tu nie je, takže ďalší je pán poslanec Jarjabek. Pán poslanec Jarjabek s faktickou poznámkou, máte slovo, nech sa páči.
Grendel, Gábor, podpredseda NR SR (2021-09-22):
Pán poslanec Krošlák s faktickou poznámkou.
Zmajkovičová, Renáta, podpredsedníčka NR SR (2012-09-18):
Podľa § 28 rokovacieho poriadku požiadal o slovo pán minister kultúry Marek Maďarič. Nech sa páči, pán minister, máte slovo.
Hrnčiar, Andrej, podpredseda NR SR (2019-09-13):
Poslanec Baránik.
Matovič, Igor, poslanec NR SR (2013-09-03):
Na kolegu Mihála iba, že, áno, jedna cesta je teda sa spoľahnúť pri pár tisíc ľuďoch, že nám to odkontrolujú a nejakým spôsobom im bude záležať na tom, aby teda každý platil dane, aké má. Ale sám vieš a práve príklady, ktoré si povedal, alebo teda príklad toho Varehu, že jednoducho tí ľudia zlyhávajú. A keď ľudia zlyhávajú, tak urobme systém, urobme systémovú zmenu, ktorú už na základe toho, už ten softvér to práveže vyhodnotí a tomu konkrétnemu človeku, ktorý mal toho Varehu na starosti, už mu to tam bude blikať a bude vedieť, že tuto je prúser s Varehom a už to nemôže ignorovať, lebo v momente by prišiel o svoju prácu. Vie si to jeho nadriadený skontrolovať. Čiže keď vieme, že práve tí zlyhávajúci ľudia, a to sú Salmanovci, či jak sa volajú, ako vždycky tam je konkrétny človek, ktorý je, korupčne sa správa, podľahne tomu pokušeniu, tak keď takíto ľudia tam sú, tak nadstavme systém, ktorý aspoň v tých vnútroštátnych operáciách pri dépeháčke bude skoro nepriestrelný a bude dosť jednoznačný. Ale tým si uľahčíme prácu, aj tým daňovým kontrolórom. Podľa mňa aj oni nechcú stále sa hrabať v dokladoch a potom si vyžadovať krížové kontroly, či jak sa to volá, daňové dožiadania. A prídu si, tam si vypichnú tri faktúry a potom píšu na ďalšie daňové úrady, skontrolujte mi, či on si vystavil takúto faktúru, že či to ja mám tuto správne. Však my zaťažujeme drasticky kontrolórov s rutinnou hlúpou prácou. A tuto jedným výkazom, áno, ešte raz hovorím, aj keď zaťaží ten výkaz tých poctivých, tak rozviažeme ruky daňovým kontrolórom, nech naozaj idú po tých problémoch a nie po rutinnej hlúpej práci vyžadovať si krížové nejaké dožiadania z druhého daňového úradu. V dnešnej dobe, keď všetko je elektronické, tak my tu naozaj sa tu hráme pomaly na nejakú predpotopnú poštu a holubov si budeme poštových posielať a dožadovať sa a zisťovať. Je to dobrý, správny krok. Ja ho podporujem, nemôžem si pomôcť.
Krajniak, Milan, poslanec NR SR (2016-10-25):
Pán kolega Poliačik, nemyslel som si, že to niekedy poviem, ale k rokovaciemu poriadku ste prehovorili veľmi rozumne.
Kollár, Boris, predseda NR SR (2020-07-07):
Prosím, prezentujme sa a hlasujeme. (Hlasovanie.) Prítomných 136 poslancov, za 119, proti 14, zdržali sa 3. Schválené. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Štefanec, Ivan, poslanec NR SR (2013-11-29):
Ďakujem pekne, pani podpredsedníčka. No takisto, ako moji kolegovia, ja chcem vyjadriť veľké rozhorčenie nad týmto spôsobom. Veď to je škandál, vy si z nás robíte srandu, pán spravodajca. My sme dostali návrh zákona, ktorý má 13 strán, spoločnú správu, ktorá má 19 strán, pritom na 18 stranách je 38 pozmeňovacích a doplňujúcich návrhov. Teraz ešte ani nezačne rozprava a vy už začnete ďalším novým pozmeňovacím návrhom. Veď to je šialené. Veď to, veď celý, tak ako povedala pani poslankyňa Žitňanská, celý proces má svoje ratio, aby sa k tomu vyjadrili aj odborníci, aj legislatívci, ale aj sociálni partneri. Vy stále hovoríte, že chcete sociálny zmier, pritom tu predkladáte jeden návrh za druhým, ktorý je so zásadným nesúhlasom sociálnych partnerov a teraz, keď už vám to vadí, tak sa ich už ani nepýtate. Normálne to tu buchnete do Národnej rady cez výbory alebo cez plénum, pozmeňovacie návrhy, ktoré zásadne menia charakter zákona. Zákon, ktorý bol najčastejšie menený. Od vzniku Slovenskej republiky bol zákon o dani z príjmu najčastejšie menený. Kto sa v tom má vyznať? Veď tí účtovníci fakt už, už majú v tom chaos. Jak sa môže na Slovensku normálne podnikať, keď vy takýmto šlendriánskym spôsobom zásadne meníte základný zákon? Ďakujem.
Blaha, Ľuboš, podpredseda NR SR (2024-01-17):
S procedurálnym návrhom sa prihlásila pani poslankyňa Zuzana Mesterová, nech sa páči.
Glváč, Martin, podpredseda NR SR (2016-09-13):
Pán poslanec Heger.
Kollár, Boris, predseda NR SR (2022-02-22):
Teraz vystúpi pán podpredseda parlamentu, pán Juraj Blanár.
J. Šimko, poslanec: (2008-07-02):
Pán minister, v podstate pri každom pozmeňujúcom návrhu som sa snažil aj poukázať, kde už majú niečo podobné, čiže, aby sme možno také nič nové nevymýšľali, nejaký originál, hej. A čo sa týka možno toho problematického bodu tých mestských polícií. Ja súhlasím s tým, čo hovorí Policajný zbor, že mestská polícia sa má venovať statickej doprave a štátna polícia sa má venovať dynamickej doprave. Ja s tým súhlasím. Ale ja mám ten pocit jednoducho, že tie povinnosti alebo to, čo by sa očakávalo od štátnej polície na tých obecných komunikáciách jednoducho sa nestíha, sa neplnia a ozaj myslím si, že mali by sme sa aj snažiť o autoritu tých príslušníkov obecných polícií, ktorí budú v uniforme a jednoducho nebudú môcť zasahovať práve pri niektorých tých možných priestupkoch, ktoré doteraz mohli vykonávať.
P. Hrušovský, predseda NR SR: (2003-10-31):
Ľ. Navrátilová, poslankyňa: Celý návrh, áno.
Kollár, Boris, predseda NR SR (2022-10-19):
(Zaznievanie gongu.) Vážení kolegovia, poprosím vás, aby ste zaujali miesto v sále. Podľa § 23 ods. 6 budeme zisťovať, či je Národná rada uznášaniaschopná, a potom by som dal procedurálny návrh, aby sme o tlačiach 1036, 1181, 1182 a 1183 hlasovali zajtra 20. 10. o 17. hodine. Takže teraz budeme zisťovať, či sme uznášaniaschopní. Prosím, prezentujme sa. (Prezentácia.) Konštatujem, že je prítomných 111 poslancov, a teda Národná rada je uznášaniaschopná. Podávam procedurálny návrh, aby sme o tlačiach 1036, 1181, 1182 a 1183 hlasovali zajtra 20. 10. o sedemnástej. Je všeobecný súhlas? (Reakcie z pléna.) Bolo „nie“ niekde? Nie. Tak sme to... Nebolo, dobre. Tak sme uvedené hlasovanie odložili na zajtra. A teraz budeme pokračovať. Prosím spravodajkyňu z výboru pre ľudské práva a národnostné menšiny poslankyňu Evu Hudecovú, aby uviedla hlasovanie o návrhu uznesenia Národnej rady týkajúci sa ochrany... počkajte, počkajte, áno, hlasovanie o návrhu uznesenia týkajúceho sa ochrany slobody vierovyznania alebo presvedčenia (tlač 1164). (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky týkajúceho sa ochrany slobody vierovyznania alebo presvedčenia , tlač 1164.)
Gaborčáková, Soňa, poslankyňa NR SR (2016-09-21):
Ďakujem. Pekný deň. Vážený pán predsedajúci, vážené kolegyne, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 222. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 226 z 22. augusta 2016 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, ďakujem, skončila som, otvorte, prosím, všeobecnú rozpravu.
Šaško, Ivan, poslanec NR SR (2010-07-08):
Sľubujem. (Potlesk.)
Jarjabek, Dušan, poslanec NR SR (2016-10-26):
Ďakujem pekne za slovo, pán predsedajúci. Nie, nebude to isté. (Povedané so smiechom.) Ja by som chcel upozorniť všetkých kolegov z výboru pre kultúru a médiá, aby nezabudli na mimoriadny výbor zajtra o 13.00, to znamená po skončení tej doobedňajšej časti schôdze pred obedňajšou prestávkou v miestnosti č. 30, čiže netradične. Ďakujem za pozornosť.
R. Madej, poslanec: (2007-05-16):
Ja by som si k tejto diskusii dovolil doplniť ešte jeden údaj. Včera sa kolegovia z opozície hlásili k moderným formám zamestnávania a ja sa chcem opýtať, že či modernou formou zamestnávania je, keď pokladníčka v supermarkete pracuje na živnosť. Nízke odvody, z ktorých si sama platí, a nízky vymeriavací základ spôsobia jej v budúcnosti nízky starobný dôchodok. V prípade invalidity alebo úrazu na to veľmi, veľmi doplatí. Nemá nárok od zamestnávateľa na stravné, na dovolenku, nemá nárok naozaj na žiadne benefity, ktoré jej garantuje Zákonník práce. Pýtam sa, že či toto je moderná forma zamestnávania len preto, aby si niektorí možnože nepoctivejší zamestnávatelia znížili náklady. Myslím si, že vnímanie opozície k tejto novele Zákonníka práce je krátkozraké, pretože k tejto novele nás vedie zodpovednosť, pretože je dôležitá ochrana zamestnancov, ktorá musí byť posilnená. Žiaľ, opozícia, mám pocit, že k tejto ochrane zamestnancov má veľmi, veľmi ďaleko. Ďakujem pekne.
P. Hrušovský, predseda NR SR: (2004-10-28):
(Hlasovanie.) 138 prítomných, 132 za, 5 sa zdržalo, 1 nehlasoval. Schválili sme uvedené body zo spoločnej správy. Nech sa páči ďalší.
Grendel, Gábor, podpredseda NR SR (2023-05-05):
Na vystúpenie pána poslanca Takáča tri faktické poznámky. Končím možnosť prihlásiť sa s ďalšími. Ako prvý pán... (reakcia z pléna), aha, pardon, tak počkáme ešte na pána poslanca Kuriaka, keď mu... Ešte raz? (Reakcia z pléna.) Dobre. Takže päť faktických poznámok. (Reakcia z pléna.) Nechal som to otvorené, takže... takže päť faktických poznámok. Končím možnosť prihlásiť sa s ďalšími. Ako prvý pán poslanec Patrick Linhart.
Pčolinský, Peter, podpredseda NR SR (2023-03-23):
Ďakujem pekne, pán spravodajca. Hlasovanie 11.00 h. Ďakujem. Prerušujem rokovanie o tomto bode. Ďalším bodom programu je prvé čítanie o vládnom návrhu zákona o civilnom letectve a o zmene a doplnení niektorých zákonov. Vládny návrh zákona má tlač 1460, návrh na jeho pridelenie na prerokovanie výborom je v rozhodnutí č. 1533. Odovzdávam slovo pánovi ministrovi Andrejovi Doležalovi, aby vládny návrh zákona uviedol. [Rokovanie o vládnom návrhu zákona o civilnom letectve a o zmene a doplnení niektorých zákonov (letecký zákon) , tlač 1460.]
Mazurek, Milan, poslanec NR SR (2018-05-28):
Natália, je dobré, že si pripomenula všetkým ľuďom, že už vlastne v dobách tisícky rokov pred nami, v dobách pred Kristom, dávno, dávno boli spoločnosti dostatočne rozvinuté na to, aby chápali, čo je život, čo nie je život, čo je vražda, čo nie je vražda, koho treba chrániť, koho netreba chrániť a tak ďalej a tak ďalej. Dnešná moderná vyspelá, vyspelá asi v úvodzovkách, lebo v takýchto momentoch vyspelá určite nie je spoločnosť, ktorá si hovorí takým honosným názvom liberálna demokracia, už je ale diametrálne odlišná a nemá problém s tým, aby podporovala vraždenie nenarodených detí a hovorila o tom ako o akejsi nutnej slobode alebo nutnej voľbe ženy, ktorá si môže sama rozhodnúť o tom, či ukončí ten druhý život alebo nie len z tých častokrát absurdných dôvodov, ako som hovoril predtým, že si jednoducho nechce pokaziť postavu alebo že si povie, že jednoducho ešte chce doštudovať a nemôže jej to dávať prekážky, že by na čas musela prerušiť štúdium a tak ďalej a tak ďalej. To znamená, vidíme dnes prípady, kedy mladé baby s tisíceurovým telefónom, s drahou kabelkou dôjdu k doktorovi, že chcú ísť na potrat, lebo že si to nemôžu dovoliť, že to je škrt cez ich rozpočet, lebo ona si ešte potrebuje kúpiť nové drahé rifle a to jednoducho, dieťa, to sú veľké náklady, to ona proste nebude s tým rátať. A potom naša spoločnosť, nazývaná vyspelá, liberálna demokracia, odsúhlasí zavraždenie takéhoto dieťatka, ktoré neurobilo nič len to, že proste existuje a za to musí byť zabité, lebo sa jeho matka takto rozhodla, ako to spomínam, úplne bez dôvodu. Aj napriek tomu stále títo liberáli, títo ľudia, ktorí dostali právo na život, tlieskajú tomuto vraždeniu, hovoria o veľkých slobodách, o možnostiach, o právach a neviem čom všetkom. A pritom je to také neuveriteľné pokrytectvo, že každému normálnemu inteligentnému človeku z toho musí byť zle.
Hrušovský, Pavol, podpredseda NR SR (2010-08-10):
Pán poslanec Droba.
Viskupič, Marián, poslanec NR SR (2024-06-14):
Tak, ďakujem pekne, pán predsedajúci, ešte raz za slovo. Kolegovia, ja si dovolím, dovolím k tomuto veľmi dobrému a zmysluplnému návrhu zákona pár slov a začnem možno tak, aby som trošku zobudil kolegov z PS-ka, že možno by som to ani nebalil tento návrh zákona o teda zvýšení slobody odpisov do CO2 témy, pretože to je ďaleko širšie než len teda to, či daním, zhodnotením nehnuteľnosti sa teda vylepší, vylepší nejaký CO2 status. Ale aj áno, samozrejme, je aj to dôležitejšie, ale je to širšie. Čo je skutočne dôležité, je, že je to zvýšenie slobody odpisovania. Môže sa rozhodnúť podnikateľ, môže to teda odpísať skôr. To znamená, že je to aj zvýšenie slobody podnikania a takisto aj konkurencieschopnosti daného podnikateľa. Toto všetko sú veľmi-veľmi zmysluplné atribúty, pre ktoré stojí za to podporiť tento zákon. Aj my ako strana SaS ho, samozrejme, podporíme. Zasa, samozrejme, ja si dovolím spomenúť aj pohľad verejných financií. Na tomto nestratí štát ani euro, je to len otázka cashflow. Dostane sa štát vlastne ku svojim daňovým peniazom trošku neskôr, ale jednoducho toto neznamená daňový výpadok, len posun v príjmoch štátu. Takže aj tu nie je dôvod proste, prečo to nepodporiť. Myslím si, že samotné, samotné odpisovanie by si, samozrejme, vyžadovalo širšiu a hlbšiu reformu. Ja si myslím, že my s Michalom by sme si vedeli predstaviť možno až po estónsky model, ale každopádne, viete, keď nevieme vyskočiť na Everest jedným vysokým a veľkým skokom, tak treba robiť malé kroky, treba ich robiť veľmi veľa, ale každý jeden z nich má význam, lebo každý jeden takýto krok potom smeruje k lepšej konkurencieschopnosti našej ekonomiky, následne aj k lepším verejným financiám, pretože podniky, ktoré proste zvýšia svoju ekonomickú aktivitu, zvýšia svoju konkurencieschopnosť, pretože si napríklad vylepšili tie svoje výrobné zariadenia, a jednoducho toto všetko vo finále pomáha krajine, pomáha ľuďom, pomáha vlastne všetkým. Takže jednoznačne dobrý návrh, veľmi radi podporíme. Ďakujem pekne za pozornosť.
P. Paška, predseda NR SR: (2009-09-11):
Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Vladimíra Palka a Pavla Minárika na vydanie ústavného zákona o preukazovaní pôvodu majetku . Je to tlač 1210, pridelenie do výborov je v rozhodnutí č. 1244. Pán poslanec Palko uvedie návrh zákona.
Laššáková, Jana, podpredsedníčka NR SR (2015-06-15):
V súlade s rokovacím poriadkom o slovo požiadal pán poslanec Lipšic ako predkladateľ. Nech sa páči.
A. Bobrík, poslanec: (2009-02-11):
K tomuto vládnemu návrhu zákona bol určený ako gestorský zdravotnícky výbor. Predkladám informáciu vzhľadom na to, že výbor nebol uznášaniaschopný a neprerokoval záverečnú správu. Samozrejme podľa úloh, ktoré boli po prvom čítaní, gestorský výbor nedostal žiadne pozmeňujúce a doplňujúce návrhy, ktorí nie sú členmi výborov. Návrh zákona bol prerokovaný v ústavnoprávnom výbore, ktorý návrh zákona odporúča schváliť so zmenami a doplnkami. Takisto Výbor Národnej rady Slovenskej republiky pre vzdelanie, mládež, vedu a šport prerokoval vládny návrh a odporúča ho schváliť so zmenami a doplnkami. Výbor Národnej rady Slovenskej republiky pre hospodársku politiku takisto odporučil schváliť so zmenami a doplnkami tento vládny návrh zákona. Výbor Národnej rady Slovenskej republiky pre zdravotníctvo takisto prerokoval vládny návrh a takisto ho odporučil schváliť s pozmeňujúcimi a doplňujúcimi návrhmi. Z týchto schválených doplňujúcich návrhov a zmien vyšlo spolu dvadsať pozmeňujúcich návrhov a zmien, ktoré máte rozdané v laviciach, ako už bolo povedané, informáciu č. 844a. Ďakujem, pani predsedajúca, môžete otvoriť rozpravu.
Paška Pavol, predseda NR SR (2013-10-18):
Hlasujeme o bode 4. (Hlasovanie.) 138 prítomných, 1 za, 79 proti, 57 sa zdržalo, 1 nehlasoval. Tento bod sme neschválili.
R. Kaliňák, podpredseda vlády a minister vnútra SR: (2009-02-12):
Ďakujem pekne.